'Kies my vir Reeks om die As' – Shane Warne | Nuus24
Kaapstad – Shane Warne sê hy sal dit oorweeg om in die Reeks om die As teen Engeland te speel as hy 'n SOS van sy beste vriend en Australië se krieketkaptein Michael Clarke ontvang, het die Herald Sun Dinsdag berig.Die legendariese draaibouler, wat tans vir Vrydagaand se t20-openingswedstryd in die Big Bash-liga voorberei, het gesê hy boul steeds net so goed as enige ander tyd sedert sy uittrede uit toetskrieket in 2007.Warne (43) het gesê hy het "absoluut geen twyfel" dat hy weer suksesvol op toetsvlak sal kan boul nie.Alhoewel die veteraan "baie gelukkig" is om afgetree te wees het Warne gesê met die Australiese boulers teen die Proteas in Perth gesukkel het, sal hy dit oorweeg as Clarke die oproep sou maak."As jou beste vriend vir jou sê, 'Pel, ek wil hê dat jy dit ernstig oorweeg om 'n terugkeer te maak, om jouself beskikbaar te stel vir die Australiese span,' dit is 'n ander saak," het Warne gesê.Lees verder.Vir die jongste sportnuus volg Nuus24Sport op Twitter.– Herald Sun
Lees meer oor: shane warne | australië krieket | as-reeks VOLGENDE OP NUUS24X